Dvojžiabrovce

Dvojžiabrovce (iné názvy: chobotnicovce, zastarano dvojžiaberné, dvojžábrí hlavonožci; ) sú podtrieda hlavonožcov. 

Charakteristika
Schránka je u recentných druhov len výnimočne zvonka viditeľná, obrastá plášťom a podlieha čiastočnej (Decabrachia) až úplnej redukcii (Octobrachia). Na hlave majú len 8 – 10 ramien s prísavkami, zriedka s háčikmi. Majú len 1 pár ktenídií a metanefrídií, a srdce s dvoma predsieňami. Pri anuse je atramentová žľaza (veľmi vzácne môže chýbať). Oči sú dokonalé, komorové. Hlbokomorské druhy majú často luminiscenčné (svetielkujúce) orgány, ktoré sa stabvou podobajú oku. V dobe rozmnožovania sa jedno z ramien samcov mení na zvláštny kopulačný orgán – hektokotylus (hektokotylové rameno), ktoré sa obyčajne predlžuje a nesie spermatofór. V ojedinelých prípadoch sa dokonca oddeľuje, samostatne pláva a na základe chemotaxie vyhľadáva samicu (Argonauta).

Do tejto podtriedy patria aj statné, niekedy veľmi veľké živočíchy. Tak veľké telo by nemohlo existovať bez oporného systému. Pretože u Coeloidea pozorujeme silnú tendenciu k redukcii schránky, musel takýto oporný systém vzniknúť. Tvorí ho: 
 chrupavčitá hlavová kapsula, ktorá chráni mozog, zrakové gangliá aj oči – ide o nápadnú analógiu s lebkou u stavovcov; 
 pevný chrupavčitý ligament (väz), ktorý prebieha zhruba stredom tela a poskytuje úpony pre svalstvo.

Vidíme, že aj v tomto prípade je výsledkom konvergentného vývoja štruktúra, čo funkciou i stavbou pripomína chordu dorsalis. 

Systematika
Toto je systematika podľa Tree of Life (stav 04/2007) a
Current Classification of Recent Cephalopoda (máj 2001) 

Podtrieda dvojžiabrovce (Coleoidea Bather, 1888;  Dibranchiata, Dibranchia):
oddelenie/kohorta: †belemnity (Belemnoidea, Belemnida)
oddelenie/kohorta: Neocoleoidea 
nadrad: osemramenné dvojžiabrovce (Octopodiformes, Vampyropoda)
rad: ohavce/ohavcotvaré (Vampyromorpha, Vampyromorphida)
čeľaď: ohavcovité (Vampyroteuthidae Thiele, in Chun, 1915)
rad: chobotnice/osmonohy/osmonohotvaré (Octopoda, Octopoida, Octobrachia)  
...
nadrad: desaťramenné dvojžiabrovce (Decapodiformes, Decembrachiata, Decabrachia)    
?†rad: Boletzyida
...
rad: kalmary (Teuthida, Teuthoida sensu lato, Teuthoidea) – existencia taxónu sporná
podrad: Myopsina (alebo rad Myopsida)
...
podrad  Oegopsina (alebo rad Oegopseida alebo Decapoda Leach, 1817) - existencia taxónu sporná, zaraďované aj ako jednotlivé jeho čeľade priamo pod Decapodiformes 
...
rad sépie* v užšom zmysle (Sepioidea sensu stricto Naef, 1916; Sepioida, Sepiida sensu lato)  - existencia taxónu sporná; staršie zaraďovaný aj pod Teuthida
....
rad spiruly* (Spirulida Haeckel, 1896) 
....

(*) V starších systémoch patril dnešný rad Spirulida pod sépie a spolu tak tvorili sépie v širšom zmysle (Sepioidea sensu lato).

 Iné projekty 

Externé odkazy